《过高钱探子章及开寂咏心源不值》
元代·袁士元

载酒东湖岁已阑，拟同朋旧醉开颜。长须吟客近入郭，多病老开才出山。

霞屿寺连寒水远，月波楼锁暮云闲。停舟自对梅花酌，雪压孤篷夜未还。

作者简介：庆元路鄞县人，字彦章，号菊村学者。幼嗜学，性至孝。以荐授鄞学教谕，调西湖书院山长，改鄮山，迁平江路学教授。后擢翰林国史院检阅官，不就。有《书林外集》。